Uned 105: Amddiffyn iechyd, diogelwch a’r amgylchedd wrth weithio yn y sector adeiladu a’r amgylchedd adeiledig

# Taflen waith 14: Proses argyfwng (tiwtor)

1. Llenwch y golofn ar y dde yn y tabl isod, gan nodi’r math o broblem neu anaf sy’n gallu digwydd yn sgil yr argyfwng sydd wedi’i nodi yn y golofn chwith.

|  |  |
| --- | --- |
| **Yr argyfwng** | **Y math o broblem** |
| **Baglu** | Mae gadael cyfarpar a deunyddiau o gwmpas y lle, yn ogystal â cheblau sy’n llusgo neu ddŵr neu olew sydd wedi colli, yn gallu achosi damweiniau. Mae rhai o’r deunyddiau hyn yn beryglon tân posibl hefyd. |
| **Arllwysiadau cemegol** | Os nad yw’r cemegion yn rhai peryglus, mae eu glanhau gyda mop yn ddigon. Ond weithiau maent yn cynnwys deunyddiau peryglus, a bydd cynllun yn bodoli sy’n egluro sut i ddelio â nhw. Bydd asesiad risg wedi cael ei gynnal. |
| **Syrthio o fannau uchel** | Mae syrthio hyd yn oed o fannau isel yn gallu achosi anafiadau difrifol. Mae angen dilyn rhagofalon wrth weithio mewn man uchel er mwyn osgoi anaf parhaol. Dylai syrthio i fannau cloddio agored hefyd gael ei ystyried yn enghraifft o syrthio o fannau uchel. Mae angen i’r un rhagofalon fod ar waith i atal rhywun rhag syrthio. |
| **Llosgiadau** | Nid dim ond tanau a gwres sy’n achosi llosgiadau – mae cemegion a thoddyddion yn gallu achosi hynny hefyd. Mae trydan ynghyd â sment a choncrid gwlyb hefyd yn gallu llosgi'r croen. Yn aml iawn, PPE yw’r ffordd orau o osgoi’r peryglon hyn. Mae llosg haul yn fath cyffredin ac anghyfforddus o losgi, a dylid darparu eli haul. Er enghraifft, bydd cuddio'r croen yn helpu i atal llosg haul. Efallai eich bod chi’n meddwl bod lliw haul yn edrych yn dda, ond fe allai arwain at ganser y croen. |
| **Trydanol** | Mae trydan yn beryglus, ac mae sioc drydanol yn gallu achosi llosgiadau a niwed i gyhyrau, ac mae’n gallu lladd. |
| **Dod i gysylltiad â sylweddau peryglus** | Mae rheoliadau COSHH yn enwi sylweddau peryglus, ac yn mynnu eu bod yn cael eu labelu. Dylech bob amser ddilyn y cyfarwyddiadau wrth eu defnyddio. |
| **Peiriannau a cherbydau** | Ar safleoedd prysur, mae offer trwm a cherbydau sy’n symud yn achosi perygl drwy’r amser. Er bod gan lawer ohonyn nhw larymau bacio, efallai na fydd hi’n hawdd eu clywed nhw dros sŵn cyfarpar a pheiriannau eraill. Dylech bob amser sicrhau nad ydych chi’n blocio llwybrau nac allanfeydd. Mae llwybrau cerdded dynodedig yn gwahanu traffig y safle a cherddwyr – mae hyn yn cynnwys gweithwyr sy’n cerdded o amgylch y safle. Dylid trefnu mannau croesi er mwyn ei gwneud hi’n haws symud ar y safle. |