Uned 105: Amddiffyn iechyd, diogelwch a’r amgylchedd wrth weithio yn y sector adeiladu a’r amgylchedd adeiledig

# Enghraifft o gynllun gwaith

Mae’r cynllun gwaith enghreifftiol hwn yn cynnwys dysgu yn yr ystafell ddosbarth ac mewn gweithdai ar gyfer Uned 105. Mae’n seiliedig ar 3 awr y sesiwn am 16 sesiwn. Mae’n enghraifft yn unig o gynllun gwaith posibl, ac mae’n seiliedig ar theori a gwaith ymarferol mewn canolfan Addysg Bellach, ond gellir ei addasu i gyd-fynd â’r holl gyfleusterau dysgu gyda’r addasiadau angenrheidiol i ddiwallu anghenion dysgwyr unigol.

**Gallwch ddefnyddio'r cynllun gwaith enghreifftiol fel y mae, ei addasu neu dynnu cynnwys ohono i greu cynllun gwaith sy'n addas i'ch anghenion chi o ran ei gyflwyno. Gellir ei addasu hefyd drwy ychwanegu gweithdai theori ac ymarferol i gynorthwyo dysgwyr sydd ag amser dysgu ychwanegol neu sydd ei angen.**

Dylai canolfannau hefyd ymgorffori’r themâu canlynol, lle bo hynny’n briodol, fel llinynnau sy’n rhedeg drwy bob un o adrannau’r cymhwyster. Er nad oes cyfeiriad penodol atynt yn yr adran ar gynnwys adrannau, mae City and Guilds o’r farn bod y rhain yn hanfodol wrth addysgu’r cymhwyster:

* ystyriaethau iechyd a diogelwch, yn enwedig yr angen i bwysleisio wrth ddysgwyr fod yn rhaid iddynt ystyried iechyd a diogelwch pobl eraill yn ogystal â nhw eu hunain
* Sgiliau Hanfodol (Cymhwyso Rhif, Cyfathrebu, Llythrennedd Digidol a Chyflogadwyedd)
* tasgau estynedig a materion gwahaniaethu, cynhwysiant, hawl a chydraddoldeb
* materion ysbrydol, moesol, cymdeithasol a diwylliannol
* addysg amgylcheddol a materion Ewropeaidd cysylltiedig
* gwerthoedd Prydeinig
* defnyddio technoleg gwybodaeth dysgu.

Uned 105: Amddiffyn iechyd, diogelwch a’r amgylchedd wrth weithio yn y sector adeiladu a’r amgylchedd adeiledig

# Enghraifft o gynllun gwaith

**Cwrs/cymhwyster:** Cymhwyster Sylfaen mewn Adeiladu a Pheirianneg Gwasanaethau Adeiladu **Enw'r tiwtor:** Rhowch enw’r tiwtor yma

**Nifer y sesiynau**:16 **Oriau cyflwyno**: 48 **Lleoliad**:Rhowch y lleoliad yma **Grŵp**: Rhowch y grŵp yma

|  |
| --- |
| **Deilliannau dysgu**   1. Gwybod beth yw iechyd a diogelwch yn y gweithle 2. Gwybod beth yw’r ystyriaethau iechyd a lles ar gyfer gweithio ar safle 3. Deall egwyddorion rheoli risg 4. Gwybod beth yw’r cyfarpar a’r risgiau cysylltiedig ym maes adeiladu a’r amgylchedd adeiledig 5. Gwybod beth yw egwyddorion gwarchod yr amgylchedd 6. Gallu cymhwyso egwyddorion rheoli gwastraff wrth weithio yn y sector adeiladu ac amgylchedd adeiledig |

| Sesiwn | Amcanion/deilliannau dysgu **Bydd y dysgwr yn:** | Gweithgareddau ac adnoddau | Gwiriad sgiliau |
| --- | --- | --- | --- |
| 1  3 awr | 1. **Gwybod beth yw iechyd a diogelwch yn y gweithle**   1.1 Pwysigrwydd iechyd a diogelwch. | Gweithgareddau:   * Trafodaeth a sesiwn Holi ac Ateb ar bwysigrwydd diogelwch personol a diogelwch ar y safle yn y diwydiant adeiladu. * Trafodwch ganlyniadau arferion iechyd a diogelwch gwael, gan gynnwys peidio â chydymffurfio. * Dangoswch PowerPoint 1. * Gwnewch yn siŵr bod y dysgwyr yn deall gweithdrefnau diogelwch ar safle, gan gynnwys sgyrsiau blwch offer, sesiynau cynefino, mynedfeydd ac allanfeydd diogel. * Gofynnwch i’r dysgwyr lenwi Taflenni Gwaith 1–3.   Adnoddau:   * **PowerPoint 1: Trosolwg iechyd a diogelwch** * **Taflen waith 1: Talfyriadau iechyd a diogelwch** * **Taflen waith 2: Diogelwch yn y gweithle** * **Taflen waith 3: Sgyrsiau blwch offer** * <http://www.hse.gov.uk/construction/healthrisks/index.htm> | **Trafodaeth yn yr ystafell ddosbarth**  **Holi ac Ateb**  **Taflenni gwaith 1–3** |
| 2–3  3–6  awr | 1. **Gwybod beth yw iechyd a diogelwch yn y gweithle**   1.2 Rheoliadau | Gweithgareddau:   * Cyflwynwch y rheoliadau sy’n rheoli’r diwydiant adeiladu i'r dysgwyr. * Dangoswch PowerPoint 2. * Esboniwch sut mae cael cyngor ac arweiniad cyffredinol sydd ar gael, a sut mae’n help er mwyn cydymffurfio. * Gofynnwch i’r dysgwyr lenwi Taflen Waith 4.   Adnoddau:   * **PowerPoint 2: Rheoliadau** * **Taflen waith 4: Rheoliadau** | **Trafodaeth yn yr ystafell ddosbarth**  **Holi ac Ateb**  **Taflen waith 4** |
| 4  3 awr | 1. **Gwybod beth yw iechyd a diogelwch yn y gweithle**   1.3 Rolau a chyfrifoldebau | Gweithgareddau:   * Trafodwch gyfrifoldeb personol y dysgwyr tuag at weithio’n ddiogel ar safle, a rôl a chyfrifoldeb eu cyflogwr. * Dangoswch PowerPoint 3. * Rhannwch y dysgwyr yn grwpiau bach i drafod cyfrifoldebau unigol yr aelodau canlynol o’r tîm o dan y rheoliadau sydd wedi’u rhestru: cleient, pensaer, cyflogwr, cyflogai. * Trafodwch sut mae adnabod arferion gwael a chyfrifoldebau o ran adrodd drwy’r sianelau cywir. * Trafodwch rôl yr Awdurdod Gweithredol Iechyd a Diogelwch a chyfrifoldebau’r cleient a’r pensaer o dan reoliadau CDM. * Gwnewch yn siŵr bod y dysgwyr yn deall drwy ddefnyddio cwestiynau crynhoi. Er enghraifft: Enwch ddwy ddyletswydd sydd gan gyflogwr. Enwch ddwy ddyletswydd sydd gan gyflogai. Beth yw rôl yr Awdurdod Gweithredol Iechyd a Diogelwch? * Gofynnwch i’r dysgwyr lenwi Taflen Waith 5.   Adnoddau:   * **PowerPoint 3: Rolau a chyfrifoldebau** * **Taflen waith 5: Yr Awdurdod Gweithredol Iechyd a Diogelwch** * [The Health and Safety Executive Story – YouTube](https://www.youtube.com/watch?v=FZO8R9giCf0) | **Trafodaeth yn yr ystafell ddosbarth**  **Holi ac Ateb**  **Taflen waith 5** |
| 5  3 awr | 1. **Gwybod beth yw’r ystyriaethau iechyd a lles ar gyfer gweithio ar safle**   2.1 Damweiniau ac anafiadau yn y gwaith  2.2 Gweithdrefnau adrodd | Gweithgareddau:   * Fel dosbarth, gofynnwch i’r dysgwyr feddwl am restr o’r pethau cyffredin sy’n achosi damweiniau yn y diwydiant. * Dangoswch PowerPoint 4. * Trafodwch sut i ymateb i ddamweiniau ac anafiadau yn y gwaith. * Gofynnwch i’r dysgwyr lenwi Taflen Waith 6.   Gwnewch yn siŵr bod y dysgwyr yn deall drwy ddefnyddio cwestiynau crynhoi. Er enghraifft: Sut mae diffinio ‘damwain’? Beth yw’r canlyniad i gyflogwr os bydd damwain yn y gweithle?  Adnoddau:   * **PowerPoint 4: Damweiniau ac anafiadau** * **Taflen waith 6: Damweiniau yn y gweithle** * [Falls and trips in construction 2007 – Diweddariad (hse.gov.uk)](https://www.hse.gov.uk/construction/campaigns/watchyourstep/video/index.htm) | **Trafodaeth yn yr ystafell ddosbarth**  **Holi ac Ateb**  **Taflen waith 6** |
| 6  3 awr | 1. **Gwybod beth yw’r ystyriaethau iechyd a lles ar gyfer gweithio ar safle**   2.3 Lles personol  2.4 Lles ar safle | Gweithgareddau:   * Gofynnwch i’r dysgwyr ysgrifennu rhestr o’r cyfleusterau lles maen nhw’n meddwl y mae’n rhaid i gyflogwyr eu darparu iddyn nhw. * Dangoswch PowerPoint 5. * Trafodwch bwysigrwydd cynnal iechyd corfforol ac iechyd meddwl, a sut mae cael gafael ar gymorth neu roi gwybod am broblemau. * Trafodwch ymddygiad yn y gwaith, arwyddion o fwlio a’r gefnogaeth sydd ar gael. * Trafodwch safonau ar gyfer hylendid personol ac edrychiad yn y gwaith. * Trafodwch y safonau sydd wedi’u gosod yn y diwydiant ar gyfer gorfodaeth a dim goddefgarwch tuag at ddefnyddio a chamddefnyddio alcohol a chyffuriau, yn ogystal â chanlyniadau eu defnyddio i’r unigolyn ac i’r sefydliad ehangach. * Ystyriwch bwysigrwydd cynllun y safle ar gyfer diogelwch, a storio deunyddiau’n ddiogel. * Gofynnwch i’r dysgwyr lenwi Taflen Waith 7.   Adnoddau:   * **PowerPoint 5: Lles staff a storio deunyddiau’n ddiogel** * **Taflen waith 7: Lles** | **Trafodaeth yn yr ystafell ddosbarth**  **Holi ac Ateb**  **Taflen waith 7** |
| 7 ac 8  3–6 awr | 1. **Deall egwyddorion rheoli risg**   3.1 Terminoleg  3.2 Y broses asesu risg | Gweithgareddau:   * Dylai dysgwyr allu nodi a defnyddio’r gwahanol derminoleg sy’n gysylltiedig â rheoli risg. * Trafodwch bwrpas asesiadau risg, sut maen nhw’n cael eu defnyddio mewn diwydiant a phwy sy’n gyfrifol am eu creu. * Trafodwch ganlyniadau peidio â chynnal asesiad risg, i’r cyflogai ac i’r cyflogwr. * Adolygwch sut byddai asesiad risg yn cyfrannu at ddatganiad dull a/neu drwydded waith. * Gofynnwch i’r dysgwyr lenwi Taflenni Gwaith 8-12. * Gwnewch yn siŵr bod y dysgwyr yn deall drwy ddefnyddio cwestiynau crynhoi. Er enghraifft, Beth yw datganiad dull? Pwy ddylai gynnal asesiad risg?   Adnoddau:   * **PowerPoint 6: Asesiad risg** * **PowerPoint 7: Datganiadau dull** * **Taflen waith 8: Asesiad risg** * **Taflen waith 9: Gweithgaredd risg** * **Taflen waith 10: Pum cam i asesu risg** * **Taflen waith 11: Datganiad dull** * **Taflen waith 12: Gwybodaeth am y datganiad dull** * [Risk assessment: Template and examples – Yr Awdurdod Gweithredol Iechyd a Diogelwch](https://www.hse.gov.uk/simple-health-safety/risk/risk-assessment-template-and-examples.htm) | **Trafodaeth yn yr ystafell ddosbarth**  **Holi ac Ateb**  **Taflenni gwaith 8–12** |
| 9  3 awr | 1. **Deall egwyddorion rheoli risg**   3.3 Cyfarpar diogelu | Gweithgareddau:   * Dangoswch ddarnau cyffredin o gyfarpar diogelu personol, a thrafodwch eu haddasrwydd ar gyfer amrywiaeth o weithgareddau. * Dangoswch PowerPoint 8. * Gofynnwch i’r dysgwyr lenwi Taflen Waith 13.   Adnoddau:   * **PowerPoint 8: Offer Diogelwch Personol** * **Taflen waith 13: Offer Diogelwch Personol** | **Trafodaeth yn yr ystafell ddosbarth**  **Holi ac Ateb**  **Taflen waith 13** |
| 10  3 awr | 1. **Deall egwyddorion rheoli risg**   3.4 Gweithdrefnau mewn argyfwng | Gweithgareddau:   * Trafodwch wahanol offer diffodd tân, a sut i’w defnyddio. * Dangoswch PowerPoint 9. * Adolygwch sut dylid ymateb yn ystod argyfwng, gan gynnwys rhoi gwybod am yr argyfwng, cysylltu â’r gwasanaethau brys, gweithdrefnau gwagio’r adeilad a mannau ymgynnull. * Gofynnwch i’r dysgwyr lenwi Taflen Waith 14. * Gwnewch yn siŵr bod y dysgwyr yn deall drwy ddefnyddio cwestiynau crynhoi. Er enghraifft: Pa dair elfen sydd ei hangen ar dân er mwyn llosgi?   Adnoddau:   * **PowerPoint 9: Gweithdrefnau mewn argyfwng** * **Taflen waith 14: Beth sy’n achosi damweiniau** * [Ffilm Fer Fire Prevention – Site Safety Plus – YouTube](://www.youtube.com/watch?v=heNt9IBORlc) | **Trafodaeth yn yr ystafell ddosbarth**  **Holi ac Ateb**  **Taflen waith 14** |
| 11  3 awr | 1. **Deall egwyddorion rheoli risg**   3.5 Arwyddion diogelwch | Gweithgareddau:   * Trafodwch y defnydd o arwyddion diogelwch ar safle. * Dangoswch PowerPoint 10. * Dangoswch luniau o wahanol arwyddion diogelwch, a gwneud yn siŵr bod dysgwyr yn gallu dweud beth ydyn nhw. * Gofynnwch i’r dysgwyr lenwi Taflen Waith 15. * Gwnewch yn siŵr bod y dysgwyr yn deall drwy ddefnyddio cwestiynau crynhoi. Er enghraifft, Enwch y pedwar categori o arwyddion diogelwch.   Adnoddau:   * **PowerPoint 10: Arwyddion diogelwch** * **Taflen waith 15: Arwyddion diogelwch** | **Trafodaeth yn yr ystafell ddosbarth**  **Holi ac Ateb**  **Taflen waith 15** |
| 12  3 awr | 1. **Gwybod beth yw’r cyfarpar a’r risgiau cysylltiedig ym maes adeiladu a’r amgylchedd adeiledig**   4.1 Cyfarpar mynediad a gweithio mewn mannau uchel | Gweithgareddau:   * Dangoswch luniau o’r mathau o gyfarpar mynediad a ddefnyddir yn y diwydiant, a gweld pa gyfarpar y gall dysgwyr ei enwi. * Dangoswch PowerPoint 11. * Trafodwch wahanol ffyrdd o ddefnyddio’r cyfarpar, a pha mor addas ydy’r cyfarpar i gyflawni tasgau ar y safle. * Gofynnwch i’r dysgwyr lenwi Taflenni Gwaith 16 ac 17. * Gwnewch yn siŵr bod y dysgwyr yn deall drwy ddefnyddio cwestiynau crynhoi. Er enghraifft, Disgrifiwch bwrpas rheilen warchod a bwrdd troedio ar sgaffald.   Adnoddau:   * **PowerPoint 11: Cyfarpar mynediad** * **Taflen waith 16: Gweithio mewn mannau uchel** * **Taflen waith 17: Cyfarpar mynediad – cywir neu anghywir** * <https://www.hseni.gov.uk/topic/work-height> * [Safe use of ladders and stepladders: A brief guide (hse.gov.uk)](https://www.hse.gov.uk/pubns/indg455.htm) * [Ffilm Fer Working from Height – Site Safety Plus – YouTube](https://www.youtube.com/watch?v=WKebfmZz2O0) | **Trafodaeth yn yr ystafell ddosbarth**  **Holi ac Ateb**  **Taflenni gwaith 16 ac 17** |
| 13  3 awr | 1. **Gwybod beth yw’r cyfarpar a’r risgiau cysylltiedig ym maes adeiladu a’r amgylchedd adeiledig**   4.2 Offer pŵer | Gweithgareddau:   * Dangoswch wahanol offer pŵer, gan gynnwys archwiliadau y mae angen eu gwneud cyn eu defnyddio. * Dangoswch PowerPoint 12. * Trafodwch sut mae dewis yr offer mwyaf priodol ar gyfer y dasg, y mesurau i reoli risg a'r gofynion cynnal a chadw ar gyfer offer pŵer. * Trafodwch y risgiau sy’n gysylltiedig â defnyddio offer pŵer sy’n rhedeg ar drydan, batri, tanwydd ac aer cywasgedig. * Gofynnwch i’r dysgwyr lenwi Taflenni Gwaith 18 ac 19. * Gwnewch yn siŵr bod y dysgwyr yn deall drwy ddefnyddio cwestiynau crynhoi. Er enghraifft, Pa archwiliadau diogelwch fyddech chi’n eu gwneud ar offer pŵer? Pwy fyddai’n trwsio offer pŵer diffygiol?   Adnoddau:   * **PowerPoint 12: Offer pŵer** * **Taflen waith 18: Offer trydan a phŵer** * **Taflen waith 19: Offer pŵer** | **Trafodaeth yn yr ystafell ddosbarth**  **Holi ac Ateb**  **Taflenni gwaith 18 ac 19** |
| 14  3 awr | 1. **Gwybod beth yw’r cyfarpar a’r risgiau cysylltiedig ym maes adeiladu a’r amgylchedd adeiledig**   4.3 Peiriannau a pheirianwaith | Gweithgareddau:   * Trafodwch y peryglon a’r risgiau sy’n gysylltiedig â pheirianwaith a pheiriannau sy’n cael eu defnyddio yn y maes adeiladu a’r amgylchedd adeiledig. * Dangoswch PowerPoint 13. * Gofynnwch i’r dysgwyr lenwi Taflen Waith 20.   Adnoddau:   * **PowerPoint 13: Peiriannau a pheirianwaith** * **Taflen waith 20: Peiriannau a pheirianwaith** * [The safe use of vehicles on construction sites HSG144 (hse.gov.uk)](https://www.hse.gov.uk/pubns/priced/hsg144.pdf) | **Trafodaeth yn yr ystafell ddosbarth**  **Holi ac Ateb**  **Taflen waith 20** |
| 15  3 awr | 1. **Gwybod beth yw’r cyfarpar a’r risgiau cysylltiedig ym maes adeiladu a’r amgylchedd adeiledig**   4.4 Risgiau ym maes adeiladu a’r amgylchedd adeiledig | Gweithgareddau:   * Fel grŵp, trafodwch y meysydd gwaith sydd â lefelau uchel o risg, a sut mae mesurau arbennig yn cael eu rhoi ar waith ar gyfer y meysydd hyn. * Dangoswch PowerPoint 14. * Trafodwch sut mae adnabod a delio â gwasanaethau yn y tir, a pha gamau y dylid eu cymryd ar ôl dod o hyd i’r gwasanaethau hyn. * Trafodwch oblygiadau adeiladu cynnyrch, strwythurau neu adeiladau anniogel. * Trafodwch y technegau ar gyfer adnabod, ynysu, amddiffyn, comisiynu a datgomisiynu gwasanaethau. * Gofynnwch i’r dysgwyr lenwi Taflenni Gwaith 21 a 22.   Adnoddau:   * **PowerPoint 14: Meysydd risg penodol** * **Taflen waith 21: Lleoedd cyfyng** * **Taflen waith 22: Gwasanaethau safle** * [Ffilm Fer Confined Space – Site Safety Plus – YouTube](https://www.youtube.com/watch?v=hHdhFTPQUHs) | **Trafodaeth yn yr ystafell ddosbarth**  **Holi ac Ateb**  **Taflenni gwaith 21 a 22** |
| 16  3 awr | 1. **Gwybod beth yw egwyddorion gwarchod yr amgylchedd**   5.1 Rheoli a gwaredu gwastraff  5.2 Llygredd   1. **Gallu cymhwyso egwyddorion rheoli gwastraff wrth weithio yn y sector adeiladu ac amgylchedd adeiledig**   6.1 Dilyn arferion sylfaenol i reoli a gwaredu gwastraff. | Gweithgareddau:   * Trafodwch y risgiau sy’n gysylltiedig â defnyddio offer pŵer sy’n rhedeg ar drydan, batri, tanwydd ac aer cywasgedig. * Fel dosbarth, meddyliwch am restr o’r gwahanol fathau o wastraff a welir yn aml ar safle. * Dangoswch PowerPoint 15. * Trafodwch sut dylid gwahanu’r gwastraff yn briodol, a’i waredu’n ddiogel neu ei ailddefnyddio/ailgylchu. * Trafodwch y prif bethau sy’n achosi llygredd ym maes adeiladu a’r amgylchedd adeiledig, a ffyrdd o weithio sy’n gallu cyfyngu ar lygredd a’i leihau. * Trafodwch fathau o lygredd aer, gan gynnwys mwg, llwch a mygdarth. * Gofynnwch i’r dysgwyr lenwi Taflenni Gwaith 23 a 24.   Adnoddau:   * **PowerPoint 15: Gwastraff a llygredd** * **Taflen waith 23: Rheoli gwastraff** * **Taflen waith 24: Cwestiynau ynghylch gwastraff** * [Waste in Wales - YouTube](https://www.youtube.com/watch?v=vh64UYsjt8Q) * [Ffilm Fer Waste Management – Site Safety Plus – YouTube](https://www.youtube.com/watch?v=wQCf65cvvEg) | **Trafodaeth yn yr ystafell ddosbarth**  **Holi ac Ateb**  **Taflenni gwaith 23 a 24** |