Uned 105: Amddiffyn iechyd, diogelwch a’r amgylchedd wrth weithio yn y sector adeiladu a’r amgylchedd adeiledig

# Taflen waith 21: Lleoedd cyfyng (tiwtor)

Wrth weithio ar y safle, rhaid i chi sicrhau eich bod yn ymddwyn yn ddiogel a’ch bod yn cynnal safle diogel bob amser. Gall gweithio gyda gwrthrychau, deunyddiau, cemegion, nwyon a phŵer, ac o’u cwmpas, achosi problemau.

1. Edrychwch ar y peryglon posib canlynol ar safle a nodi'r broblem.

| **Enw** | **Y Broblem** |
| --- | --- |
| **Nwy** | Mae gweithio gyda nwy ac o’i gwmpas yn beryglus iawn. Gwnewch yn siŵr nad oes unrhyw fflamau noeth; gwnewch yn siŵr bod trwydded ddiogel ar waith os oes angen. Gall nwy achosi tân a ffrwydradau. |
| **Trydan** | Mae gweithio gyda thrydan ac o’i gwmpas yn beryglus iawn. Gwnewch yn siŵr nad oes unrhyw geblau noeth; gwnewch yn siŵr bod trwydded ddiogel ar waith os oes angen. Gall trydan achosi tân a ffrwydradau. |
| **Dŵr (ffres)** | Mae gweithio gyda dŵr ac o’i gwmpas yn beryglus iawn. Mae pyllau agored neu gynwysyddion dŵr mawr yn gallu achosi i bobl foddi.  Dylai offer diogelwch fod wrth law bob amser wrth weithio mewn dŵr ac o’i gwmpas. Hefyd, dylid gofyn am drwydded i weithio ar gyfer ardaloedd penodol lle mae llawer iawn o ddŵr.  Mae llifogydd hefyd yn destun pryder os nad yw’r dŵr yn cael ei reoli’n iawn, ac maent yn gallu achosi problemau eilaidd fel difrod trydanol sy’n gallu achosi tân. |
| **Dŵr (gwastraff)** | Mae gweithio gyda dŵr ac o’i gwmpas yn beryglus iawn. Mae pyllau agored neu gynwysyddion dŵr mawr yn gallu achosi i bobl foddi.  Dylai offer diogelwch fod wrth law bob amser wrth weithio mewn dŵr ac o’i gwmpas. Hefyd, dylid gofyn am drwydded i weithio ar gyfer ardaloedd penodol lle mae llawer iawn o ddŵr.  Mae dŵr gwastraff yn benodol yn gallu cynnwys bacteria niweidiol sy'n gallu lledaenu clefydau. Gall dŵr gwastraff achosi llawer o broblemau gyda’r croen, anadlu a phroblemau mewnol. |
| **Ffosydd** | Mae ffosydd agored yn gallu achosi niwed os nad ydynt yn cael eu diogelu neu eu rheoli’n iawn. Mae ffosydd yn cwympo, ymsuddiant, neu weithiwr yn syrthio i’r ffos, i gyd yn broblemau a all godi wrth i’r safle a’r perygl gael ei reoli’n wael. |
| **Lle cyfyng** | Gallai lle cyfyng achosi i’r gweithiwr lewygu os oes cemegau neu sylweddau’n bresennol yn y lle cyfyng. Gall marwolaeth oherwydd diffyg ocsigen ddigwydd mewn lle cyfyng. |
| **Croglofft/atig** | Wrth weithio mewn croglofft/atig, gall gweithiwr ddisgyn o fan uchel os yw’n colli ei gydbwysedd neu os nad oes ganddo afael gadarn ar rywbeth.  O bryd i’w gilydd, nid oes lloriau na rhodfeydd priodol yn y lleoedd hyn, ac mae’n anodd i’r defnyddiwr symud yn ddiogel o gwmpas y lle. |