Uned 105: Amddiffyn iechyd, diogelwch a’r amgylchedd wrth weithio yn y sector adeiladu a’r amgylchedd adeiledig

# Taflen waith 10: Pum cam i asesu risg (tiwtor)

1. Mae’r tabl isod yn nodi’r hyn mae angen ei wneud yn y pum cam i asesu risg. Llenwch y golofn ar y dde, gan roi enghreifftiau ar gyfer tasg ailbwyntio, sy’n digwydd ar wal ail lawr wrth ochr prif lwybr cyhoeddus cul.

|  |  |  |
| --- | --- | --- |
| **Cam** | **Gweithred** | **Enghraifft** |
| 1 | Adnabod peryglon | Mae’r eiddo yn rhan o stryd sydd â phalmant cul. Mae angen tynnu’r gwaith brics sydd wedi’i ddifrodi a’r morter rhydd, a’u rhoi mewn sgip oddi tanodd. Mae sgaffaldiau wedi cael eu gosod. Dydy’r ffordd ddim ar gau i draffig. |
| 2 | Dweud pwy sydd mewn perygl | Mae’r gweithwyr sy’n gwneud y dasg ailbwyntio mewn perygl oherwydd eu bod nhw’n gweithio mewn man uchel. Mae cerddwyr a cherbydau sy’n pasio mewn perygl oherwydd lleoliad y sgip, a’r siawns y gallai rwbel syrthio o uchder. |
| 3 | Beth yw’r risg yn sgil y perygl, a allai achosi damwain? | Mae’r risg i’r gweithwyr yn gymharol isel gan fod ganddyn nhw gyfarpar diogelu personol, ac mae’r sgaffaldiau wedi cael eu gosod yn gywir. Mae mwy o risg i’r rheini sy’n pasio heibio, gan nad ydyn nhw’n ymwybodol o’r gwaith sy’n digwydd uwch eu pen. |
| 4 | Y camau i’w cymryd i leihau’r risg | Dylid rhoi rhywun wrth ymyl y sgip i gyfeirio cerddwyr a cherbydau oddi wrth y sgip tra bydd y gwaith yn cael ei wneud.  Dylid gosod bariau diogel wrth ochr y sgaffaldiau i leihau’r siawns y bydd rwbel yn syrthio i’r llawr.  Dylid gollwng y brics a’r morter i lawr gan ddefnyddio bwced neu fag i’w rhoi yn y sgip, a pheidio â’u taflu o’r sgaffaldiau.  Dylid ystyried gwneud y gwaith pan fydd llai o gerddwyr a llai o draffig ar y ffordd. |
| 5 | Monitro’r risg | Os oes problemau gyda chamau cyntaf y dasg, mae angen cymryd camau i'w datrys. Os oes angen, dylid ystyried cario’r rwbel eich hun drwy’r adeilad ar ôl ei dynnu. |