Uned 105: Amddiffyn iechyd, diogelwch a’r amgylchedd wrth weithio yn y sector adeiladu a’r amgylchedd adeiledig

# Taflen waith 5: Yr Awdurdod Gweithredol Iechyd a Diogelwch (HSE) (tiwtor)

1. Beth yw rôl yr Awdurdod Gweithredol Iechyd a Diogelwch?

* Mae’r HSE yn gorff a sefydlwyd gan y llywodraeth. Mae’r HSE yn sicrhau bod y gyfraith yn cael ei rhoi ar waith yn gywir, ac mae ganddo bwerau helaeth i sicrhau ei fod yn gallu gwneud ei waith. Gall gynnal archwiliadau dirybudd yn y gweithle, dod â'r heddlu i'r gweithle, archwilio unrhyw beth ar y safle a mynd â phethau oddi yno i'w harchwilio.
* Yr HSE yw’r corff gwarchod annibynnol cenedlaethol ar gyfer iechyd, diogelwch a salwch sy’n gysylltiedig â gwaith.
* Mae’n rheoleiddiwr annibynnol, ac yn gweithredu er budd y cyhoedd i leihau marwolaethau ac anafiadau difrifol sy’n gysylltiedig â gwaith ar draws gweithleoedd Prydain.
* Ei nod yw atal marwolaeth, anafiadau a salwch yng ngweithleoedd y DU.

1. Beth yw hysbysiad gwahardd?

Mae hysbysiad gwahardd yn cael ei gyhoeddi gan yr HSE neu gan un o arolygwyr yr awdurdod lleol pan fydd risg gyfredol o anaf personol. Nid ar chwarae bach y mae'r hysbysiadau hyn yn cael eu cyhoeddi, ac os ydych chi wedi cael un, mae’n amlwg eich bod yn torri rheol iechyd a diogelwch.

1. Beth yw hysbysiad gwella?

Mae hysbysiad gwella yn cael ei gyhoeddi gan yr HSE neu gan un o arolygwyr yr awdurdod lleol i roi gwybod yn ffurfiol i gwmni bod angen gwella’r ffordd mae’n gweithio.