Uned 105: Amddiffyn iechyd, diogelwch a’r amgylchedd wrth weithio yn y sector adeiladu a’r amgylchedd adeiledig

# Taflen waith 9: Gweithgaredd risg (dysgwyr)

1. Edrychwch ar y ddau dabl isod, a thynnu llinell i baru'r math o berygl â’i ddisgrifiad cywir.

|  |  |  |
| --- | --- | --- |
| **Y Perygl** |  | **Y Disgrifiad** |
| Tanau |  | Gallai'r rhain fod yn sylweddau peryglus; hyd yn oed os nad ydynt yn sylweddau peryglus, rhaid eu glanhau oherwydd gallant achosi perygl ychwanegol o lithro. Mae risg o losgi neu broblemau gyda’r croen. Rhaid delio â nhw a’u glanhau ar unwaith, gan ddilyn y cynllun presennol. |
| Baglu |  | Nid dim ond tân neu wres sy’n achosi hyn – mae dod i gysylltiad â chemegion â thrydan, a hyd yn oed bod yn yr haul am ormod o amser, yn gallu achosi hyn. |
| Arllwysiadau cemegol |  | Maen nhw’n gallu achosi llosgiadau, anawsterau anadlu a niwed a difrod eang. Mae angen tri pheth arnynt: ocsigen, gwres a thanwydd. |
| Syrthio o fannau uchel |  | Mae sylweddau a ddefnyddir yn aml ym maes adeiladu yn gallu achosi salwch, ee, yn sgil llwch, llwydni, bacteria ac asbestos. |
| Llosgiadau |  | Mae defnyddio offer anniogel neu ddod i gysylltiad â gwifrau byw, llinellau pŵer uwchben neu geblau wedi’u claddu yn gallu achosi sioc, llosgiadau neu farwolaeth. |
| Trydanol |  | Mae cyfarpar, peiriannau a cherbydau mawr sy’n symud i’w gweld yn aml ar safleoedd adeiladu. Bydd cadw traffig ar wahân i lwybrau cerdded, a darparu mannau diogel i groesi, yn helpu i osgoi damweiniau. |
| Dod i gysylltiad â sylweddau peryglus |  | Mae risg o anaf parhaol; mae’n gallu digwydd yn sgil defnyddio, gosod neu gynnal a chadw cyfarpar mynediad yn anghywir, fel ysgolion a sgaffaldiau. |
| Peiriannau/cerbydau |  | Mae gadael deunyddiau a chyfarpar o gwmpas y lle, er enghraifft hylifau sydd wedi gollwng neu geblau’n llusgo, yn gallu achosi damweiniau. Dyma yw'r rheswm mwyaf cyffredin am anafiadau sy’n cael eu cofnodi ar safleoedd adeiladu yn y DU. |