Uned 105: Amddiffyn iechyd, diogelwch a’r amgylchedd wrth weithio yn y sector adeiladu a’r amgylchedd adeiledig

# Taflen waith 7: Lles (tiwtor)

Mae cyfleusterau lles yn hanfodol, ac yn orfodol ar safle er mwyn sicrhau lles y staff.

1. Llenwch y tabl isod, gan ddisgrifio beth yw’r cyfleuster lles a pham mae ei angen.

|  |  |
| --- | --- |
| **Y Cyfleuster** | **Disgrifiad** |
| Toiledau | Os oes clo ar y drws, does dim angen toiledau ar wahân ar gyfer dynion a menywod. Dylai fod digon o doiledau ar gyfer gweithlu’r safle. Os nad oes dŵr fflysio ar gyfer toiledau ar y safle, rhaid darparu toiledau cemegol. |
| Cyfleusterau ymolchi | Dylid cael powlen ymolchi sy’n ddigon mawr i allu ymolchi hyd at y benelin. Dylid cael sebon, dŵr poeth a dŵr oer ac, os ydych chi’n gweithio gyda sylweddau peryglus, mae angen cawodydd. |
| Dŵr yfed | Dylai dŵr yfed glân fod ar gael; naill ai system ddŵr sydd wedi'i chysylltu'n uniongyrchol â'r prif gyflenwad dŵr, neu ddŵr potel. Rhaid i gyflogwyr sicrhau nad oes unrhyw halogiad. |
| Ystafell sychu | Gall fod yn ystafell storio hefyd, ac mae angen iddi fod yn ddiogel er mwyn i weithwyr allu gadael eu heiddo yno a’i defnyddio fel rhywle i sychu hefyd os ydyn nhw wedi bod yn gweithio mewn tywydd gwlyb. Yn yr achos hwnnw, mae angen darparu gwresogydd. |
| Ardal seibiant o’r gwaith | Lloches sy’n gysgod rhag y gwynt a’r glaw, ac yn cynnwys tegell, microdon, byrddau a chadeiriau. Dylai fod gwres yn y lloches hefyd. |